CELEX: 32014R0458
Language: sl
Date: 2014-04-29 00:00:00
Title: Izvedbena uredba Komisije (EU) št. 458/2014 z dne 29. aprila 2014 o uvrstitvi določenega blaga v kombinirano nomenklaturo

6.5.2014   
            
            
               SL
            
            
               Uradni list Evropske unije
            
            
               L 133/39
            
         IZVEDBENA UREDBA KOMISIJE (EU) št. 458/2014
   z dne 29. aprila 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Odbor za carinski zakonik za točko 1 iz Priloge k tej Uredbi ni podal mnenja v roku, ki ga je določil njegov predsednik, ukrepi v točki 2 iz Priloge k tej uredbi so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznake KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. aprila 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Digitalna naprava, zasnovana kot običajna video snemalna kamera za snemanje in shranjevanje slik in video posnetkov na notranji pomnilnik ali pomnilniško kartico.
                              Naprava je opremljena s senzorjem CCD z 0,8 milijona slikovnih točk in s pregibnim zaslonom, ki deluje na podlagi tekočih kristalov (LCD) z diagonalo dolžine 7 cm (2,7 palca), ki se lahko uporabi kot iskalo pri snemanju slik ali kot zaslon za prikazovanje shranjenih slik.
                              Naprava ima naslednje vmesnike:
                              
                                          —
                                       
                                       
                                          režo za pomnilniške kartice,
                                       
                                    
                                          —
                                       
                                       
                                          izhod za sestavljeni video,
                                       
                                    
                                          —
                                       
                                       
                                          avdio izhod,
                                       
                                    
                                          —
                                       
                                       
                                          USB.
                                       
                                    Najvišja ločljivost fotografij je 1 600 × 1 200 slikovnih točk (1,92 milijona slikovnih točk).
                              Naprava lahko snema video posnetke pri hitrosti 50 slik na sekundo z najvišjo ločljivostjo slike 720 × 576 slikovnih točk.
                              Naprava omogoča snemanje z uporabo funkcije optične povečave (zoom).
                              Med predložitvijo blaga carini datotek ni mogoče prenašati iz stroja za avtomatsko obdelavo podatkov na napravo prek vmesnika USB.
                           
                        
               
                  8525 80 91
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8525, 8525 80 in 8525 80 91.
                  Glede na dejanske značilnosti naprave, kot so njegova zasnova in oblika, CCD z nizko ločljivostjo 0,8 milijona slikovnih točk, možnost snemanja video posnetka s kakovostjo standarda video diskov DVD (ločljivost 720 × 576 slikovnih točk pri hitrosti 50 slik na sekundo) in snemanje fotografij slabe kakovosti (najvišja ločljivost 1,92 milijona slikovnih točk), je snemanje in shranjevanje video posnetkov glavna funkcija naprave v smislu opombe 3 k oddelku XVI (glej tudi Sklep Sodišča Evropske unije z dne 9. decembra 2010 v zadevi KMB Europe BV proti Hauptzollamt Duisburg (C-193/10, ZOdl. 2010, str. I-12903, točke 23 do 25)).
                  Dejstvo, da kamera snema video posnetke z resolucijo, manjšo kot 800 × 600, ne spreminja glavne funkcije naprave. Zato je ni mogoče uvrstiti pod tarifno podštevilko 8525 80 30 kot digitalni fotoaparat.
                  Naprava omogoča zgolj snemanje zvoka in slike, ki so posnete s televizijsko kamero, prenosa datotek v kamero pa ni mogoče aktivirati po predložitvi blaga carini z enostavno modifikacijo naprave, ki bi jo izvedel uporabnik, ki nima posebnih znanj in spretnosti.
                  Izdelek se zato uvrsti pod oznako KN 8525 80 91 kot druge video snemalne kamere, ki so primerne za snemanje zvoka in slike, posnetih s televizijsko kamero.
               
            
                  
                              2.
                           
                           
                              Digitalna naprava, zasnovana kot običajna video snemalna kamera za snemanje in shranjevanje slik in video posnetkov na notranji pomnilnik ali pomnilniško kartico.
                              Naprava je opremljena s tipalom CCD z 0,8 milijona slikovnih točk in s pregibnim zaslonom, ki deluje na podlagi tekočih kristalov (LCD), z diagonalo dolžino 7 cm (2,7 palca), ki se lahko uporabi kot iskalo pri snemanju slik ali kot zaslon za prikazovanje shranjenih slik.
                              Naprava ima naslednje vmesnike:
                              
                                          —
                                       
                                       
                                          režo za pomnilniške kartice,
                                       
                                    
                                          —
                                       
                                       
                                          izhod za sestavljeni video,
                                       
                                    
                                          —
                                       
                                       
                                          avdio izhod,
                                       
                                    
                                          —
                                       
                                       
                                          USB.
                                       
                                    Najvišja ločljivost fotografij je 1 600 × 1 200 slikovnih točk (1,92 milijona slikovnih točk).
                              Naprava lahko snema video posnetke pri hitrosti 50 slik na sekundo z najvišjo ločljivostjo slike 720 × 576 slikovnih točk.
                              Naprava omogoča snemanje z uporabo funkcije optične povečave (zoom).
                              Med predložitvijo blaga carini je datoteke mogoče prenašati iz stroja za avtomatsko obdelavo podatkov na napravo prek vmesnika USB.
                           
                        
               
                  8525 80 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8525, 8525 80 in 8525 80 99.
                  Glede na dejanske značilnosti naprave, kot so njena zasnova in oblika, CCD z nizko ločljivostjo 0,8 milijona slikovnih točk, možnost snemanja video posnetka s kakovostjo standarda video diskov DVD (ločljivost 720 × 576 slikovnih točk pri hitrosti 50 slik na sekundo) in snemanje fotografij slabe kakovosti (najvišja ločljivost 1,92 milijona slikovnih točk), je snemanje in shranjevanje video posnetkov glavna funkcija naprave v smislu opombe 3 k oddelku XVI (glej tudi Sklep Sodišča Evropske unije z dne 9. decembra 2010 v zadevi KMB Europe BV proti Hauptzollamt Duisburg (C-193/10, ZOdl. 2010, str. I-12903, točke 23 do 25)).
                  Dejstvo, da kamera snema video posnetke z resolucijo, manjšo kot 800 × 600, ne spreminja glavne funkcije naprave. Zato je ni mogoče uvrstiti pod tarifno podštevilko 8525 80 30 kot digitalni fotoaparat.
                  Naprava lahko snema video datoteke iz drugih virov, ki niso vgrajena televizijska kamera, zato je izključena uvrstitev pod podštevilko 8525 80 91 kot video snemalna kamera, primerna za snemanje zvoka in slike, posnete samo s televizijsko kamero.
                  Naprava se zato uvrsti pod oznako KN 8525 80 99 kot druge video snemalne kamere.